สวัสดีค่ะ ดิฉันอายุ29ปี ปกติเป็นคนชอบปวดหัว เลยไปตรวจ บอกว่าเป็นไมเกรน กินยาไมเกรนมาหลายปีอยู่ แต่ชอบปวดบ่อย เลยลองไปตรวจสุขภาพประจำปี ปรากฏว่าค่าคลอเรสเตอรอลสูง270 แต่ไม่ได้กินยา แนะนำให้ลองเปลี่ยนพฤติกรรมไปก่อน ล่าสุดไปตรวจ3เดือนที่ผ่านมา ค่าคลอเรสเตอรอลอยู่ที่213 แต่จะมีอาการอย่างอื่นแทรกเข้ามา แน่นกลางอกลามไปด้านหลัง เหนื่อยง่ายเพลียหมดแรง แล้วรุ้สึกชื้นๆที่ฝ่ามือ ไม่ทราบว่าอาการที่บอกไปข้างต้น บ่งบอกถึงโรคอะไรบ้างค่ะ แล้วควรปฏิบัติตัวอย่างไร ขอบมากค่ะ
สวัสดีค่ะ จากที่เล่ามา คิดว่าอาการช่วงนี้ที่มีปัญหาคือ อาการแน่นหน้าอกนะคะ ซึ่งสามารถเกิดได้จากหลายสาเหตุ ค่ะ @หากเป็นอาการที่เกิดขึ้นกะทันหัน อาจเกิดจากปัจจัยทางสภาวะแวดล้อม เช่น การออกกำลังกายหรือใช้แรงอย่างหนัก อากาศร้อนหรือเย็น อยู่ที่สูงซึ่งมีความกดอากาศต่ำ อารมณ์ตกใจหรือวิตกกังวล เป็นต้น @ปัจจัยภายในร่างกาย เช่น โรคหอบหืด โรคภูมิแพ้ การติดเชื้อทางระบบหายใจ เยื่อหุ้มปอดผิดปกติ กล้ามเนื้อหัวใจผิดปกติ เป็นต้น @หากเป็นเรื้อรัง อาจมีสาเหตุจาก โรคปอดอุดกั้นเรื้อรัง ความผิดปกติที่เนื้อปอด ภาวะอ้วน การตั้งครรภ์ โรคเกี่ยวกับทางเดินอาหาร เช่น กรดไหลย้อน เป็นต้น **กรณีที่ควรรีบพบแพทย์ได้แก่ มีไข้สูง นอนราบแล้วหายใจลำบาก หายใจมีเสียงหวีด มีอาการแพ้หรือบวมที่อื่น @@แนะนำ ในการดูแลตนเองเบื้องต้นโดยสังเกตว่า มีปัจจัยภายนอกที่ทำให้เกิดอาการหรือไม่ ให้นั่งพักในพื้นที่เปิดโล่ง อากาศไม่เย็นหรือร้อนจัด หากมีเรื่องอารมณ์วิตกกังวลหรือเครียด ให้ลองหาวิธีผ่อนคลายอารมณ์ หากมีอาการหายใจไม่อิ่ม หลังการรับประทานอาหารมื้อใหญ่หรือเวลาเอนตัวลงหลังรับประทาน อาจเป็นโรคเกี่ยวกับโรคกรดไหลย้อน หรือโรคกระเพาะอาหารอักเสบ ให้รับประทานอาหารย่อยง่าย หลีกเลี่ยงการรสจัด หลีกเลี่ยงชากาแฟและแอลกอฮอล์ ค่ะ @@หากดูแลตนเองตามข้างต้นแล้วไม่ดีขึ้น แนะนำให้ไปพบแพทย์นะคะ